હા, પ્રોડ્યુસર તરીકે પહેલી જ ફિલ્મ હોવા છતાં અનુષ્કા શર્માએ કમાણી કરી આપતી પૉપ્યુલર ફિલ્મ બનાવવાને બદલે આવી અઘરી ફિલ્મ પસંદ કરી એ બદલ તેને દાદ દેવી પડે. ઈવન તેણે ઍક્ટિંગમાં પણ મહેનત કરેલી દેખાય છે. ‘મૅરી કૉમ’માં પ્રિયંકા ચોપડાના આદર્શ પતિદેવ તરીકે મીઠડી ભૂમિકા ભજવનારા દર્શન કુમારે એવા કદરૂપા શેડનું પાત્ર બખૂબી નિભાવ્યું છે કે તે વિલન તરીકે એસ્ટૅબ્લિશ થઈ જાય તોય નવાઈ નહીં. અન્ય જાણીતા કલાકારમાં માત્ર દીપ્તિ નવલ છે, જેમને આવા રોલમાં જોઈને તેમના ચાહકોને હળવો કરન્ટ લાગે તો નવાઈ નહીં.